《访曹副宫不遇留题》
宋代·李陶真

一别仙标历四春，神霄今复又相亲。炉中气候丹初熟，匣里光芒剑有神。

未驾鸾舆朝碧落，且将踪迹傲红尘。乘风暂过羌庐去，异日相期拜紫宸。

作者简介：宋人。修道术，好吹铁笛。相传于神宗熙宁、元丰间，游武夷山，逢腊节，诸道各招饮，陶真皆赴，笛声一时并发。后过通仙岩，留诗别众，不知所往。